எண் என்ப ஏனை எழுத்து என்ப இவ்விரண்டும் = அறியாதார் எண் என்று சொல்லுவனவும், மற்றை எழுத்து என்று சொல்லுவனவுமாகிய கலைகள் இரண்டினையும்; வாழும் உயிர்க்குக் கண் என்ப = அறிந்தார் சிறப்புடையுயிர்கட்குக் கண் என்று சொல்லுவர் என்றவாறு. பரிமேலழகர் உரை விளக்கம்: 'எண்' என்பது கணிதம். அது 'கருவி'யும், 'செய்கை'யும் என இருவகைப்படும்; அவை 'ஏரம்பம்' முதலிய நூல்களுட் காண்க. எழுத்தெனவே, அதனோடு ஒற்றுமையுடைய சொல்லும் அடங்கிற்று. இவ்விருதிறமும், அறமுதற்பொருள்களைக் காண்டற்குக் கருவியாகலின், 'கண்' எனப்பட்டன. அவை கருவியாதல், "ஆதி முதலொழிய அல்ல தனஎண்ணின்